als_Latn dik_Latn sag_Latn
5 Mars 2015 - 09:47
Debati është mbajtur në shkollën “Model” në kryeqytet. Kjo iniciativë është pjesë e aktiviteteve të Support to Anti- Corruption Efforts in Kosovo, për të mbështetur Komunën e Prishtinës në implementimin e rekomandimeve të dala nga Plani i Integritetit.
Në debat u theksua se Kosova vazhdon të mbetet një ndër vendet me korrupsion të theksuar. Drejtoresha e Arsimit në Komunën e Prishtinës, Arbërie Nagavci, ka thënë se në këtë moshë nxënësit janë të përgatitur dhe të gatshëm të mësojnë të luftojnë korrupsionin.
Kjo ka shtuar se beson që ata nxënës do ta bëjnë Kosovën një vend më të mirë.
Drejtoresha për Arsim ka shprehur shqetësimin e saj sa u përket kurseve private që mësimdhënësit i obligojnë nxënësit të shkojnë në to.
Nagavci ka theksuar se edhe ajo është një lloj i korrupsionit.
“Janë disa hapa që ne i kemi ndërmarrë si Komunë e Prishtinës lidhur me këtë problem. Një sfidë për ne mbetet çështja e kurseve private, sepse ne mendojmë se është një formë shumë e ndjeshme dhe jo e mirë kur nxënësit obligohen të marrin pjesë në kurse të ndryshme të mësimdhënësve”, ka përfunduar ajo.
Në anën tjetër, zëvendëspërfaqësuesja e UNDP-së, Alessanda Roccasalvo, ka theksuar se korrupsioni është problem madhor në Kosovë. Sipas Roccaslavos, ky problem është duke penguar zhvillimin e vendit.
Elez Blakaj, prokuror në Prokurorinë e Shtetit, sqaroi për nxënësit me raste të caktuara, se si funksionon Prokuroria.
Sipas tij, në parim nuk mjaftojnë vetëm dyshimet edhe kur ato janë të bazuara mirë, ngaqë gjykatësit për të marrë një vendim i duhen provat konkrete dhe ky është një proces më i ngadalshëm që kërkon kohë.
Ndërkaq, edhe Mentor Cakolli nga Policia e Kosovës foli për rolin e policisë dhe për mekanizmat për raportim të korrupsionit. Ai tha se policia po mundohet që nëpërmjet debateve të tilla të vetëdijesojë nxënësit që të jenë në gjendje të njohin dhe ta raportojnë krimin.
Në pyetjet e nxënësve për mënyrat më të shpeshta të korrupsionit, përfaqësuesit e Prokurorisë dhe të policisë thanë se më e përhapura është keqpërdorimi i detyrës zyrtare.
© KOHA Ditore
7 Prill 2015 - 21:47
7 Prill 2015 - 21:43
7 Prill 2015 - 21:29
7 Prill 2015 - 21:08
7 Prill 2015 - 21:04
Ec me kohën...
fao_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn